Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: 1993. évi LIX. törvény (a továbbiakban: Obtv.) alapján
Paragraph Index: 2387

(2) bekezdése miatt szintén nem léphetnek hatályba, mert a hatálybalépés idõpontja – 2009. január 1. – elõtt az Amtv2. 29. § (2) bekezdése alapján – 2008. május 2-án – hatályukat vesztették. Álláspontja szerint a Htv.-ben az adóalap és adómérték meghatározása 2009. január 1-jétõl továbbra is az alapterület, vagy korrigált forgalmi érték alapján történhet. Tovább bonyolítja a helyzetet, hogy az Amtv2. nem érintette az Amtv. 141. §-át, amely beilleszti a Htv.-be – 2009. január 1-jei hatálybalépéssel – a számított értéket meghatározó új 22/A. §-t, és az Amtv2. érintetlenül hagyja az Amtv. 7. és 8. mellékletét, amelyek a Htv. – 2009. január 1-jétõl hatályos – 1. és 2. számú mellékletének tartalmát határozzák meg. Mivel az Amtv2. 29. § (2) bekezdése alapján a számított érték alapján történõ építmény és telekadó alap és mérték meghatározására vonatkozó szabályok jóval a hatálybalépés elõtt hatályukat vesztik, a Htv. úgy tartalmaz 2009. január 1-jétõl a számított értékre vonatkozó szabályokat (22/A. §, valamint 1. és 2. számú melléklet), hogy az a törvény egyéb rendelkezéseivel nem függ össze, hiszen az országgyûlési biztos szerint azt a törvényben szabályozott egyes helyi adók alapjának és mértékének meghatározása során nem kell alkalmazni. Ez önmagában sérti a normavilágosság alkotmányos követelményét. Az Ltv.-nek az Amtv. 410. §-ával módosított és

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes